מוחמד סיסוקו

מוחמד למיינה "מומו" סיסוקו גילאן (נולד ב-22 בינואר 1985) הוא כדורגלן עבר צרפתי-מאלי ששיחק בעמדת הקשר.

קריירת המועדונים
את הקריירה שלו הוא החל בקבוצת המילואים של אוסר כחלוץ. לאחר שנה, החליט רפאל בניטס, מאמנה של ולנסיה להעבירו לקבוצתו. הוא בחר לנצל את יתרונותיו הפיזיים והסיט אותו לקישור האחורי. סיסוקו הפך לאחד השחקנים המרשימים ביותר בליגה הספרדית. הוא שותף בעונת הדאבל של ולנסיה ב-. לאחר עונת , עזב סיסוקו את ולנסיה.

לאחר שעזב את ולנסיה החליט סיסוקו לחבור שוב לרפאל בניטז. סיסוקו הצליח להשתלב בפרמייר ליג והפך להיות אחד השחקנים החשובים ביותר של ליברפול. הוא הצליח לבסס את מעמדו בליברפול והפך לאחד הקשרים האחוריים הטובים ביותר באנגליה.

בפברואר 2006, במשחק נגד בנפיקה ליסבון, סיסוקו נאבק על כדור ונפצע קשות ברשתית עינו הימנית לאחר בעיטה חזקה של בטו בראשו. סיסוקו התאושש, וכעבור חודש בלבד, חזר לשחק עבור ליברפול. במשחקו הראשון לאחר הפציעה, הוא נאלץ לעטות משקפי מגן מיוחדים, אך הוא טען שהם מפריעים לו. במהלך המשחק החליט להסיר את המשקפיים ושיחק בלעדיהם. סיסוקו סיים את עונתו הראשונה כשחקן הרכב חשוב של הקבוצה, למרות פציעתו.

בעונתו השנייה בליברפול זכה בתואר איש המשחק בניצחון של ליברפול על צ'לסי במפעל מגן הקהילה. בעונתו האחרונה בליברפול הוא הפסיד את מקומו בהרכב לחאבייר מסצ'ראנו, אך למרות זאת הבקיע את שערו הראשון והאחרון בקבוצה. בסוף העונה ההיא עזב את ליברפול.

ב-29 בינואר 2008, הוא עבר ליובנטוס תמורת סכום של 11 מיליון אירו. הוא הופיע לראשונה במדי יובנטוס ב-3 בפברואר 2008, בתור מחליפו של טיאגו מנדש, לאחר 67 דקות. סיסוקו הבקיע את שערו הראשון ביובנטוס במשחק נגד פיורנטינה ב-2 במרץ 2008.

בקיץ 2011 עבר לשחק עבור מועדון הפאר הצרפתי פריס סן ז'רמן תמורת 7 מיליון יורו. בינואר 2013 הושאל לפיורנטינה האיטלקית. בקיץ 2013 חזר השחקן לפריס סן ז'רמן. ב-30 בינואר 2014 חתם בקבוצה הספרדית לבאנטה לחצי שנה.

ב-25 ביוני 2015 חתם בשאנגחאי שנחווה הסינית. בפברואר 2016 שוחרר מהקבוצה שמונה חודשים בלבד לאחר שחתם, לאחר שכבש שער אחד בעשר הופעות ליגה בלבד.

באוקטובר 2016, לאחר שמונה חודשים מחוץ למגרשים, חתם סיסוקו בפונה סיטי ההודית. ארבעה חודשים אחר כך, בפברואר 2017, הצטרף לטרנאנה האיטלקית בחוזה לחצי שנה, אך כעבור 25 ימים שוחרר מהמועדון, לאחר הופעת ליגה אחת בלבד.

ב-13 באפריל 2017 הצטרף למיטרה קוקאר האינדונזית בחוזה לשנה אחת. ב-1 בדצמבר 2017 חתם באתלטיקו סן לואיס המקסיקנית. ב-4 ביולי 2018 חתם בקיצ'י מהונג קונג. ב-16 בינואר 2019 חתם בסושו עד לסוף העונה.

בינואר 2020 הודיע סיסוקו על פרישה מכדורגל.

נבחרת לאומית
סיסוקו הוא בן למהגרים ממאלי, המדינה אותה בחר לייצג. אף על פי שהיה יכול לשחק בנבחרת צרפת, הבכירה יותר. מאלי תמיד הייתה חשובה לו ולמשפחתו. הוא לא רק בחר לשחק בנבחרת מאלי, אלא גם הקים את קרן "מומו סיסוקו" אשר כל מטרתה לעזור לצעירי מאלי, אחת המדינות העניות בעולם כיום, וליצור את דור העתיד של המדינה דרך השקעה וניתוב משאבים לחינוך ותרבות.

תארים
ולנסיה
 אליפות הליגה הספרדית: 
 גביע אופ"א: 
 הסופר קאפ האירופי: 

ליברפול
 הסופר קאפ האירופי: 
 הגביע האנגלי: 
 מגן הקהילה:

קישורים חיצוניים

 

 דף השחקן ביובה-טיימס

הערות שוליים

כדורגלנים מאלים
כדורגלנים צרפתים
קשרי כדורגל מאלים
קשרי כדורגל צרפתים
כדורגלני ולנסיה
כדורגלני ליברפול
כדורגלני יובנטוס
כדורגלני פריז סן-ז'רמן
כדורגלני פיורנטינה
כדורגלני לבאנטה
כדורגלני שאנגחאי שנחווה
כדורגלני פונה סיטי
כדורגלני טרנאנה
כדורגלני סושו
כדורגלני נבחרת מאלי
כדורגלני גביע אפריקה לאומות 2004
כדורגלני גביע אפריקה לאומות 2008
כדורגלני גביע אפריקה לאומות 2010
כדורגלני גביע אפריקה לאומות 2013
ספורטאים זרים בסין
ספורטאים זרים בהודו
ספורטאים זרים באינדונזיה
ספורטאים זרים במקסיקו
ספורטאים זרים בהונג קונג
ספורטאים צרפתים בספרד
ספורטאים צרפתים באנגליה
ספורטאים צרפתים באיטליה
צרפתים שנולדו ב-1985
מאלים שנודלו ב-1985